Արմեն Փարսադանյանի փոխանցմամբ՝ մտահոգող պատճառներից մեկն էլ հենց խողովակների տրամագիծն է: «Գեղի գետը սեզոնային ջրառատության եւ սակավաջրության խնդրին է առնչվում, եւ մենք պետք է իմանանք, թե հէկը որ սեզոններին է շահագործվելու, ինչքանով է պահպանելու էկոլոգիական թողքը կամ պահպանելո՞ւ է, թե՞ ոչ: Համոզված չենք, որ ընկերությունն առանց օրենքների շեղումների կշահագործի, մեծ գումարներ են ներդրվել, հետեւաբար, տնտեսվարողը ցանկություն կունենա կարճ ժամանակում վերադարձնել ներդրված գումարները»,- ասում է Փարսադանյանը: